

ՀԻՄՆԱՎՈՐՈՒՄ
[bookmark: _Hlk208423050]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒԼԻՍԻ 15-Ի N 1135-Ա ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի ընդունման անհրաժեշտությունը. 
Հայաստանի Հանրապետության կառավարության որոշման նախագծով նախատեսվում է փոփոխություն և լրացումներ կատարել ՀՀ կառավարության 2021 թվականի հուլիսի 15-ի N 1135-Ա որոշման մեջ՝ թույլատրելով ՀՀ քաղաքաշինության կոմիտեին ՀՀ Տավուշի մարզի Դովեղի միջնակարգ դպրոցի մոդուլային շենքի կառուցման ծավալներն ավելացնել՝ գերազանցելով ՀՀ կառավարության 04.05.2017թ. N 526-Ն որոշմամբ թույլատրած 10.0 տոկոսը։ 
Ընթացիկ իրավիճակը և խնդիրները.
Փոքրաքանակ երեխաներով համալրված «Մոդուլային» տիպի դպրոցների կառուցման ծրագիրը մեկնարկել է 2020 թվականին: Ելնելով ծրագրի իրականացման ընթացքում բոլոր դպրոցներում ապաստարանների նախատեսման որոշումից՝ ՀՀ կառավարության 15.07.2021թ. N 1135-Ա որոշմամբ (այսուհետ՝ Որոշում) թույլատրվել է Փոքրաքանակ երեխաներով համալրված «Մոդուլային» տիպի դպրոցների կառուցման ծրագրի շրջանակներում դպրոցների նոր շենքերի կառուցման համար արդեն կնքված գնման պայմանագրերում կատարել ծավալների ավելացում՝ գերազանցելով պայմանագրերի գնի 10 տոկոսը: Սահմանաչափը նախատեսվել է 20.0 տոկոս:
Փոքրաքանակ երեխաներով համալրված «Մոդուլային» տիպի դպրոցների կառուցման ծրագրի շրջանակներում ՀՀ Տավուշի մարզի «Դովեղի միջնակարգ դպրոց» ՊՈԱԿ-ի համար նոր շենքի կառուցումը մեկնարկել է 2022 թվականին՝ ՀՀ քաղաքաշինության կոմիտեի կողմից «Կանժիլստրոյ» ՍՊԸ-ի հետ 26.11.2020թ.-ին կնքված կապալային աշխատանքների պետական գնման N ՀՀՔԿ-ԲՄԱՇՁԲ-20/13 պայմանագրի շրջանակներում: Կապալառուի կողմից աշխատանքները թերի կատարելու և ժամկետները բազմիցս խախտելու հիմքով՝ Կոմիտեն միակողմանի լուծել է Դովեղի միջնակարգ դպրոցի «Մոդուլային» տիպի շենքի կառուցման համար կնքված վերոնշյալ պայմանագիրը: Պայմանագրի գծով տվյալները հետևյալն են.
 
Դովեղի միջնակարգ դպրոցի նոր շենքի կառուցման համար կնքված ՀՀՔԿ-ԲՄԱՇՁԲ-20/13 պայմանագիր

	Պայմանագրային արժեք
/հազար դրամ/
	Համաձայնագրեր N 5 -ով փոփոխված պայմանագրային արժեք
/հազար դրամ/
	Պայմանագրային արժեքի ավելացում
/տոկոս/
	Փաստացի կատարված վճարումներ՝ մինչև պայմանագրի լուծումը
/հազար դրամ/

	743,233.22
	1,218,345.918
	63,93%
	265,943.6


ՀՀ Տավուշի մարզի Դովեղի միջնակարգ դպրոցի «Մոդուլային» տիպի շենքի կառուցման աշխատանքների մնացորդային ծավալների կատարման համար ՀՀ քաղաքաշինության կոմիտեի կողմից «ՊՐՈՄ ԳՐՈՒՊ» ՍՊԸ-ի հետ 20.06.2025թ.-ին կնքվել է N ՀՀՔԿ-ՀՄԱԱՇՁԲ-25/4 պայմանագիրը՝ 985,000.0 հազար դրամ արժեքով: Աշխատանքները կնքված պայմանագրի շրջանակներում ավարտական փուլում են, սակայն անհրաժեշտություն էր առաջացել մնացորդային աշխատանքների որոշակի լրացումների, ճշգրտումների, որոնց համար կազմվել է համեմատական փոփոխված ծավալաթերթ (ավելացվել են նոր աշխատանքներ, ինչպես նաև առկա աշխատանքների ծավալներ): Շինարարության ընթացքում ի հայտ են եկել նախկին կապալառու կազմակերպության կողմից թերկատարված աշխատանքներ, մասնավորապես՝ օբյեկտի ամբողջ պարագծով իրականացված չեն եղել ջրամեկուսացման աշխատանքները, անորակ բետոնացման հետևանքով անհրաժեշտություն է առաջացել մասնակի ուժեղացնել օբյեկտի երկաթբետոնյա կարկասը: Միաժամանակ, օբյեկտի նախագծող «Հայնախագիծ» ԲԲԸ-ի հանձնարարությամբ լայնացվել է հենապատի ճանապարհային հատվածի վրա նախատեսված սալի լայնքը՝ 3.5 մ-ից դարձնելով 8 մ, ինչպես նաև ՀՀ քաղաքաշինության կոմիտեի նախագահի հանձնարարությամբ միջնորմները և ներքին հարդարման համար նախատեսված գաջի սվաղը փոխարինվել են գիպսաստվարաթղթե սալերով, իսկ արտաքին հարդարման համար նախատեսված ցեմենտավազե սվաղը՝ ֆիբրոցեմենտային սալերով և այլն: Լրացուցիչ աշխատանքների արժեքը կազմում է 100,946.988 հազար դրամ, իսկ նախորդ համաձայնագրերը հաշվի առնելով՝ 188,149.117 հազար դրամ ինչը Պայմանագրի սկզբնական արժեքից ավել է 19.2%-ով (տե՛ս ստորև)։ Միաժամանակ, նախահաշվային փոփոխությունների արդյունքում գերազանցվում է նաև համադրումների թույլատրելի տոկոսաչափը և կազմում է 168,545.546 հազար դրամ կամ 17.2 տոկոս (տե՛ս ստորև)։

«Դովեղի միջնակարգ դպրոց» ՊՈԱԿ-ի նախնական և փոփոխված արժեքների համեմատական աղյուսակ
	Պայմանագրային սկզբնական արժեք
/հազար դրամ/
	Ծավալների ավելացում, համաձայնագիր N4
/հազար դրամ/
	Ծավալների ավելացում, համաձայնագիր N11
/հազար դրամ/
	Ծավալների ավելացում, ավարտական ճշգրտում
/հազար դրամ/
	Պայմանագրային ընդհանուր փոփոխված արժեք
/հազար դրամ/
	Պայմանագրային արժեքի ընդհանուր տարբերություն
/հազար դրամ/
	Պայմանագրային արժեքի ավելացում
/տոկոս/

	985,000.0
	20,730.857
	66,471.272
	100,946.988
	1,173,149.117
	188,149.117
	19.2%


«Դովեղի միջնակարգ դպրոց» ՊՈԱԿ-ի նախահաշվում ներառված աշխատանքների համադրումների աղյուսակ
	Պայմանագրային սկզբնական արժեք
/հազար դրամ/
	Համադրում N 1, համաձայնագիր N4
/հազար դրամ/
	Համադրում N 2, ավարտական ճշգրտում
/հազար դրամ/
	Համադրումների ընդհանուր գումար
/հազար դրամ/
	Համադրումների ընդհանուր գումար
/տոկոս/

	985,000.0
	101,310.265
	67,235.281
	168,545.546
	17.2%



Ելնելով վերոգրյալից և նպատակ ունենալով ապահովելու ՀՀ Տավուշի մարզի Դովեղի միջնակարգ դպրոցի մոդուլային շենքի կառուցման շինարարական աշխատանքների պատշաճ կատարումը` Նախագծով առաջարկվում է թույլատրել ՀՀ քաղաքաշինության կոմիտեին աշպատանքների ծավալներն ավելացնել 19.2%-ով, իսկ համադրումը կատարել 17.2%-ով։
Դպրոցի կառուցման լրացուցիչ աշխատանքների համար վճարումներն իրականացնելու համար օբյեկտների գծով բյուջետավորումը կատարվելու է ՀՀ կառավարության 25.12.2025թ-ի N 1910-Ն որոշման 1-ին կետի 26-րդ ենթակետի հիման վրա (1236 ծրագրի 32003 միջոցառման չբաշխված տողից, ներքին ծանուցագրի միջոցով):
[bookmark: _GoBack]Բոլոր հիմնավորող փաստաթղթերը տեղադրված են https://we.tl/t-QfhmKd49BsP5mdBw հղումով:
Կարգավորման նպատակը և բնույթը. 
         Որոշման նախագծի ընդունմամբ կապահովվի ՀՀ Տավուշի մարզի Դովեղի միջնակարգ դպրոցի մոդուլային շենքի կառուցման լրացուցիչ աշխատանքների ներառումը արդեն կնքված կապալային աշխատանքների գնման պայմանագրում:
          
Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարության մասնագետները: 
 
Իրավական ակտի կիրարկման դեպքում ակնկալվող արդյունքը. 
Որոշման ընդունման արդյունքում կլուծվի ՀՀ Տավուշի մարզի Դովեղի միջնակարգ դպրոցի մոդուլային շենքի կառուցման ավարտական աշխատանքների փաստացի ծավալների ճշգրտման արդյունքում առաջացած լրացուցիչ աշխատանքների և համադրված ծավալների համար համաձայնագրեր կնքելու խնդիրը, ինչը հնարավորություն կտա պատշաճ ավարտի հասցնել դպրոցի կառուցումը:
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«ՀՀ կառավարության 2021 թվականի հուլիսի 15-ի N 1135-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի 2026թ. բյուջեում եկամուտների և ծախսերի ավելացում կամ նվազեցում չի առաջանում (պայմանագրերի գնի ավելացումը կֆինանսավորվի արդեն իսկ հատկացված բյուջեի շրջանակներում):
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագիծը բխում է ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի.
· 8-րդ կետից՝ «կառուցել, հիմնանորոգել և վերանորոգել առնվազն 300 հանրակրթական ուսումնական հաստատություններ...»։

Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:
Այլ տեղեկություններ.
Չկան:



